CELEX: 32021D0879
Language: ro
Date: 2021-05-27 00:00:00
Title: Decizia de punere în aplicare (UE) 2021/879 a Consiliului din 27 mai 2021 privind numirea președintelui Autorității Europene de Asigurări și Pensii Ocupaționale (EIOPA)

1.6.2021   
               
               
                  RO
               
               
                  Jurnalul Oficial al Uniunii Europene
               
               
                  L 192/14
               
            
         DECIZIA DE PUNERE ÎN APLICARE (UE) 2021/879 A CONSILIULUI
         din 27 mai 2021
         privind numirea președintelui Autorității Europene de Asigurări și Pensii Ocupaționale (EIOPA)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană de asigurări și pensii ocupaționale), de modificare a Deciziei nr. 716/2009/CE și de abrogare a Deciziei 2009/79/CE a Comisiei (1), în special articolul 48 alineatul (2),
         întrucât:
         
                     (1)
                  
                  
                     La 25 martie 2021, Consiliul a primit lista scurtă cu clasamentul a trei candidați selectați de consiliul supraveghetorilor al EIOPA pentru funcția de președinte al EIOPA.
                  
               
                     (2)
                  
                  
                     La 15 aprilie 2021, cei trei candidați au fost intervievați de președinția Consiliului în numele statelor membre.
                  
               
                     (3)
                  
                  
                     La 21 aprilie 2021, președinția Consiliului a lansat o consultare informală și orientativă cu privire la candidatul clasat pe primul loc de către consiliul supraveghetorilor al EIOPA, doamna Petra HIELKEMA.
                  
               
                     (4)
                  
                  
                     În conformitate cu articolul 48 alineatul (2) din Regulamentul (UE) nr. 1094/2010, care a fost modificat prin Regulamentul (UE) 2019/2175 al Parlamentului European și al Consiliului (2), Consiliul adoptă o decizie de numire a președintelui după confirmarea Parlamentului European.
                  
               
                     (5)
                  
                  
                     La 5 mai 2021, Consiliul a trimis Parlamentului European o scrisoare prin care informa că, în cazul în care Parlamentul European va confirma alegerea doamnei Petra HIELKEMA pentru funcția de președinte al EIOPA, Consiliul va adopta o decizie de numire a acesteia în funcția de președinte al EIOPA.
                  
               
                     (6)
                  
                  
                     La 18 mai 2021, Parlamentul European a confirmat alegerea doamnei Petra HIELKEMA pentru funcția de președinte al EIOPA,
                  
               ADOPTĂ PREZENTA DECIZIE:
         
            Articolul 1
            Doamna Petra HIELKEMA este numită în calitatea de președinte al Autorității Europene de Asigurări și Pensii Ocupaționale (EIOPA) pentru o perioadă de cinci ani începând cu 1 septembrie 2021.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
            
         
         
            Adoptată la Bruxelles, 27 mai 2021.
            
               
                  Pentru Consiliu
               
               
                  Președintele
               
               P. SIZA VIEIRA
            
         
         
            (1)  JO L 331, 15.12.2010, p. 48.
         
            (2)  Regulamentul (UE) 2019/2175 al Parlamentului European și al Consiliului din 18 decembrie 2019 de modificare a Regulamentului (UE) nr. 1093/2010 de instituire a Autorității europene de supraveghere (Autoritatea bancară europeană), a Regulamentului (UE) nr. 1094/2010 de instituire a Autorității europene de supraveghere (Autoritatea europeană de asigurări și pensii ocupaționale), a Regulamentului (UE) nr. 1095/2010 de instituire a Autorității europene de supraveghere (Autoritatea europeană pentru valori mobiliare și piețe), a Regulamentului (UE) nr. 600/2014 privind piețele instrumentelor financiare, a Regulamentului (UE) 2016/1011 privind indicii utilizați ca indici de referință în cadrul instrumentelor financiare și al contractelor financiare sau pentru a măsura performanțele fondurilor de investiții și a Regulamentului (UE) 2015/847 privind informațiile care însoțesc transferurile de fonduri (JO L 334, 27.12.2019, p. 1).